১৯৭৭ সালে লিও জিলিন বিশ্ববিদ্যালয়ে চীনা সাহিত্য বিভাগে ভর্তি হন। সেখানে তিনি তার ছয়জন বন্ধু নিয়ে ’দ্যা ইনোসেন্ট হার্টস’ কবিতা গ্রুপ গঠন করেন। ১৯৮২ সালে লিও তার গ্রাজুয়েশন সম্পন্ন করেন এবং বেইজিং নরমাল বিশ্ববিদ্যালয়ে চীনা সাহিত্যের গবেষণা ছাত্র হিসাবে ভর্তি হন। ১৯৮৪ সালে এম.এ. সম্পন্ন করেন এবং একই বিভাগের শিক্ষক হিসাবে যোগ দেন। একই বছর তিনি তাও লিকে বিয়ে করেন, এবং তাদের ঘরে ১৯৮৫ সালে লিও তাও নামে একটি সন্তানের জন্ম হয়।